CELEX: 32005R0829
Language: et
Date: 2005-05-30 00:00:00
Title: Komisjoni määrus (EÜ) nr 829/2005, 30. mai 2005, millega kehtestatakse töötlemiseks ettenähtud virsikute puhul nõukogu määruse (EÜ) nr 2201/96 kohaselt makstava abi suurus 2005/2006. turustusaastal

31.5.2005   
            
            
               ET
            
            
               Euroopa Liidu Teataja
            
            
               L 137/23
            
         KOMISJONI MÄÄRUS (EÜ) nr 829/2005,
   30. mai 2005,
   millega kehtestatakse töötlemiseks ettenähtud virsikute puhul nõukogu määruse (EÜ) nr 2201/96 kohaselt makstava abi suurus 2005/2006. turustusaastal
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2201/96 töödeldud puu- ja köögiviljasaaduste turu ühise korralduse kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Komisjoni 29. augusti 2003. aasta määruse (EÜ) nr 1535/2003 (milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga) (2) artikli 3 lõikes 3 on sätestatud, et komisjon avaldab virsikute puhul makstava abi summad pärast seda, kui on kontrollinud kinnipidamist määruse (EÜ) nr 2201/96 III lisaga ettenähtud piirnormidest.
            
         
               (2)
            
            
               Kolme eelneva turustusaasta jooksul abikava alusel töödeldud virsikute keskmine kogus on ühenduse piirnormist väiksem. Seepärast peab 2005/2006. turustusaastal igas asjaomase liikmesriigis kohaldatav abi olema määruse (EÜ) nr 2201/96 artikli 4 lõikes 2 sätestatud summa suurune.
            
         
               (3)
            
            
               Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   2005/2006. turustusaastal on määruse (EÜ) nr 2201/96 artikli 2 kohase abi suurus virsikute puhul 47,70 eurot tonni kohta.
   Artikkel 2
   Käesolev määrus jõustub kolmandal päeval pärast Euroopa Liidu Teatajas avaldamist.
   Käesolevat määrust kohaldatakse 2005/2006. turustusaastal.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. mai 2005
      
         
            Komisjoni nimel
         
         
            komisjoni liige
         
         Mariann FISCHER BOEL
      
   
   
      (1)  EÜT L 297, 21.11.1996, lk 29. Määrust on viimati muudetud komisjoni määrusega (EÜ) nr 386/2004 (ELT L 64, 2.3.2004, lk 25).
   
      (2)  ELT L 218, 30.8.2003, lk 14. Määrust on viimati muudetud määrusega (EÜ) nr 180/2005 (ELT L 30, 3.2.2005, lk 7).